Di tagara n yixef-agi nufa-d belli tamedyazt n Ḥnifa am nettat am tmedyazin nniḍen ama di tugniwin n uɣanib neɣ lbeni neɣ tutlayt ur txulf ara tiyeḍ imi nufa-d ula d nettat tsexdem di tmeslayt-ines aṭas n tugniwin am, tumnayt, takanit, akken daɣen tamedyazt-is tebna ɣef tkatit d wafiren d tesdarin d tmaɣrut, tsexdem daɣen di tutlayt-is awalen n taɛrabt d wawalen n tmeslayt n yal ass, d wawalen n tefransist anda ur ṭṭuqten ara.akken daɣen i d-nwala tabadut n usugen.